Dis enige kind se begeerte om sy kamer of 'n meubelstuk te verf en die brawes (of dommes) onder ons fasiliteer hierdie behoefte om verskillende redes, 'n nuwe baba is oppad, eienaarskap of bloot 'n verandering!
Om 'n vloerlys te verf is goedkoop (ongeveer R30) en vinnig EN dis doenbaar vir 'n kleuter! Dit helder ook die kamer vinnig-vinnig op.
Ek sal voorstel dat ouers wat glad nie mors kan hanteer nie, glad nie hierdie aktiwiteit doen nie, want dit mors baie. Alhoewel die verf self baie min tyd in beslag neem, kan die voorbereiding en opruiming 'n uur of meer wees. Moet die aktiwiteit dus ook nie oorhaastig aanpak nie.
Hulle is maklik om te maak, maar kleiner kleuters sal Mamma se hulp nodig het vir sekere elemente, bv. die maak van die gaatjies vir die arms.